***การประเมิน “องค์กรคุณธรรม”***

**องค์กรคุณธรรม**

หมายถึง องค์กรหรือหน่วยงานที่ผู้นำและสมาชิกขององค์กรแสดงเจตนารมณ์ และมุ่งมั่นที่จะดำเนินการส่งเสริมและพัฒนาคุณธรรมในองค์กร ยึดมั่นและปฏิบัติตามหลักธรรมทางศาสนา โดยน้อมนำหลักปรัชญาของเศรษฐกิจพอเพียงและวิถีวัฒนธรรมไทยที่ดีงามมาเป็นหลักในการดำรงชีวิต ตลอดจนมีส่วนร่วมรณรงค์ส่งเสริมคุณธรรมให้กับประชาชน ชุมชน หรือเครือข่ายต่างๆ แบ่งตามพื้นที่ออกเป็น 2 ส่วน คือ

 **1. องค์กรที่ตั้งอยู่ในพื้นที่ต่างจังหวัดทุกจังหวัด** อาทิ ส่วนราชการสังกัดส่วนภูมิภาคและสังกัดส่วนกลางที่มีที่ทำการตั้งอยู่ในเขตพื้นที่จังหวัดที่ไม่ต่ำกว่าระดับสำนัก/กองหรือเทียบเท่า (มีผู้บริหารระดับอำนวยการต้นขึ้นไปหรือเทียบเท่า) หน่วยงานรัฐวิสาหกิจ องค์กรปกครองส่วนท้องถิ่น องค์กรภาคธุรกิจ องค์กรภาคเอกชน สมาคม โรงเรียน สถานีตำรวจ โรงพยาบาล โรงงาน ฯลฯ ในแต่ละจังหวัด

 **2. องค์กรที่ตั้งอยู่ในส่วนกลางและองค์กรในสังกัดกรุงเทพมหานคร** ได้แก่

 - ส่วนราชการ รัฐวิสาหกิจ องค์การมหาชน และหน่วยงานที่มีชื่อเรียกอย่างอื่นในสังกัดกระทรวง ที่ไม่ต่ำกว่าระดับสำนัก/กองหรือเทียบเท่า (มีผู้บริหารระดับอำนวยการต้นขึ้นไปหรือเทียบเท่า)

 - องค์กรอิสระ องค์กรภาคธุรกิจ องค์กรภาคเอกชน สมาคม ฯลฯ ในกรุงเทพมหานคร

 - ส่วนราชการและหน่วยงานที่มีชื่อเรียกอย่างอื่นในสังกัดกรุงเทพมหานคร
ไม่ต่ำกว่าระดับสำนัก/กองหรือเทียบเท่า (มีผู้บริหารระดับอำนวยการต้นขึ้นไปหรือเทียบเท่า)

**ตัวชี้วัดและเกณฑ์การประเมินองค์กรคุณธรรม**

 การประเมินองค์กรคุณธรรม เป็นกระบวนการสำคัญนำไปสู่การส่งเสริม พัฒนาและยกระดับองค์กรให้ดีขึ้น แบ่งเป็น 9 ตัวชี้วัด 3 ระดับ คือ

* + - ระดับที่ 1 องค์กรส่งเสริมคุณธรรม

ดำเนินการข้อ ๑-๓ ทุกข้อ ไม่น้อยกว่าข้อละ 1 คะแนน

รวมแล้วไม่น้อยกว่า ๔ คะแนน

กรณีองค์กรระดับกรมหรือเทียบเท่า ให้ใช้ผลประเมินองค์กรในสังกัด ที่ไม่ต่ำกว่าสำนัก/กองหรือเทียบเท่า (ที่มีผู้บริหารระดับอำนวยการต้นขึ้นไปหรือเทียบเท่า) ที่ประเมินได้ในระดับ ในระดับ “ส่งเสริมคุณธรรม” จำนวนไม่น้อยกว่า 8๐%

* + - ระดับที่ 2 องค์กรคุณธรรม

ผ่านเกณฑ์ประเมินระดับที่ 1 และดำเนินการข้อ 4-6 ทุกข้อ

ไม่น้อยกว่าข้อละ 1 คะแนน รวมแล้วไม่น้อยกว่า 4 คะแนน โดยมีผลรวมคะแนนข้อ 1 – 6 ไม่น้อยกว่า 8 คะแนน

กรณีองค์กรระดับกรมหรือเทียบเท่า ให้ใช้ผลประเมินองค์กรในสังกัด ที่ไม่ต่ำกว่าสำนัก/กองหรือเทียบเท่า (ที่มีผู้บริหารระดับอำนวยการต้นขึ้นไปหรือเทียบเท่า) ที่ประเมินได้ในระดับ ในระดับ “คุณธรรม” จำนวนไม่น้อยกว่า 7๐%

ระดับที่ 3 องค์กรคุณธรรมต้นแบบ

ผ่านเกณฑ์ประเมินระดับที่ 1 ระดับที่ 2 และดำเนินการข้อ 7-9 ทุกข้อ

ไม่น้อยกว่าข้อละ 1 คะแนน รวมแล้วไม่น้อยกว่าข้อละ 4 คะแนน โดยมีผลรวมคะแนนข้อ 1-9 ไม่น้อยกว่า 12 คะแนน

กรณีองค์กรระดับกรมหรือเทียบเท่า ให้ใช้ผลประเมินองค์กรในสังกัด ที่ไม่ต่ำกว่าสำนัก/กองหรือเทียบเท่า (ที่มีผู้บริหารระดับอำนวยการต้นขึ้นไปหรือเทียบเท่า) ที่ประเมินได้ในระดับ “คุณธรรมต้นแบบ” จำนวนไม่น้อยกว่า 6๐%

 โดยมีรายละเอียดดังนี้

***เกณฑ์การประเมินองค์กรคุณธรรม***

| **การประเมินองค์กรคุณธรรม** | **เกณฑ์การให้คะแนน** | **รวม** |
| --- | --- | --- |
| **๒** | **๑** | **0** |
| **ประเมินระดับที่ ๑ องค์กรส่งเสริมคุณธรรม (ข้อ ๑-๓)** |  |  |  |
| **การประเมินกระบวนการพัฒนาองค์กร** |  |  |  |
| 1. องค์กรมีการประกาศเจตนารมณ์ร่วมกันที่จะขับเคลื่อนหน่วยงานให้เป็นองค์กรคุณธรรม
 | ผู้บริหารและสมาชิกในองค์กร ตั้งแต่ ๘๐.๐๐% ขึ้นไป ประกาศเจตนารมณ์ร่วมกันเป็นลายลักษณ์อักษร | ผู้บริหารและสมาชิกในองค์กร ตั้งแต่ ๕๐.๐๐-๗๙.๙๙ % ประกาศเจตนารมณ์ร่วมกันเป็นลายลักษณ์อักษร | ผู้บริหารและสมาชิกในองค์กร ที่ร่วมกัน ประกาศเจตนารมณ์เป็นลายลักษณ์อักษร น้อยกว่า 50.00% |  |
| 1. องค์กรมีการกำหนดคุณธรรมเป้าหมาย และกำหนด “ปัญหาที่อยากแก้” และ“ความดีที่อยากทำ” ที่สอดคล้องกับคุณธรรม ๔ ประการ พอเพียง วินัย สุจริต จิตอาสา
 | ผู้บริหารและสมาชิกในองค์กร ตั้งแต่ 8๐.๐๐% ขึ้นไป ร่วมกันกำหนดคุณธรรมเป้าหมาย อย่างน้อย ๓ เรื่อง  | ผู้บริหารและสมาชิกในองค์กร ตั้งแต่ 5๐.๐๐- 7๙.๙๙ % ร่วมกันกำหนดคุณธรรมเป้าหมาย จำนวน ๒ เรื่อง  | ผู้บริหารและสมาชิกในองค์กร ที่ร่วมกำหนดคุณธรรมเป้าหมายน้อยกว่า 50.00% |  |
| 1. องค์กรมีการจัดทำแผนส่งเสริมคุณธรรมอย่างมีส่วนร่วมของบุคลากรในองค์กร ที่สอดคล้องกับคุณธรรมเป้าหมายที่กำหนด
 | - มีแผนส่งเสริมคุณธรรมขององค์กรแบบมีส่วนร่วมจากทุกฝ่ายในองค์กร-มีการมอบหมายหน่วยงานรับผิดชอบการดำเนินงาน | - มีแผนส่งเสริมคุณธรรมขององค์กรแบบมีส่วนร่วมจากทุกฝ่ายในองค์กร-มีการมอบหมายบุคลากรรับผิดชอบการดำเนินงาน | ไม่มีการจัดทำแผนส่งเสริมคุณธรรมขององค์กร |  |
| **ประเมินระดับที่ ๒ องค์กรคุณธรรม (ข้อ ๑-๖)****การประเมินกระบวนการและการดำเนินงานตามแผน** |  |
| 1. องค์กรมีผลสำเร็จของการดำเนินกิจกรรมตามแผนส่งเสริมคุณธรรมที่กำหนดไว้
 | การดำเนินการตามแผนส่งเสริมคุณธรรม ที่กำหนดไว้ มีผลสำเร็จตั้งแต่ ๖๐.๐๐ % ขึ้นไป และเป็นไปตามเป้าหมายของกิจกรรมที่กำหนดไว้ | การดำเนินการตามแผนส่งเสริมคุณธรรม ที่กำหนดไว้ มีผลสำเร็จตั้งแต่ 40.00-59.99 % และเป็นไปตามเป้าหมายของกิจกรรมที่กำหนดไว้ | การดำเนินการตามแผนส่งเสริมคุณธรรมที่กำหนดไว้ มีผลสำเร็จ น้อยกว่า 40.00% |  |
| 1. องค์กรมีการติดตามประเมินผลสำเร็จ เพื่อทบทวน ปรับปรุง แผนส่งเสริมคุณธรรมขององค์กรให้มีคุณภาพและบรรลุคุณธรรมเป้าหมายที่กำหนด
 | - มีการประเมินและรายงานผลสำเร็จของแผน- มีการทบทวน ปรับปรุงแผนส่งเสริมคุณธรรมขององค์กรที่มีคุณภาพ | มีการประเมินและรายงานผลสำเร็จของแผน | ไม่มีการติดตามประเมินผล |  |
| 1. องค์กรมีการยกย่อง เชิดชู บุคลากรที่ทำความดีจนเป็นแบบอย่างได้ และหรือหน่วยงานที่มีโครงการดีเด่นในการส่งเสริมคุณธรรมเป้าหมายตามแผนส่งเสริมคุณธรรมที่กำหนดไว้
 | - มีการประกาศยกย่องเชิดชูบุคลากรที่ทำความดีจนเป็นแบบอย่างได้- มีการประกาศยกย่องเชิดชูหน่วยงานภายในหรือภายนอก ที่มีการส่งเสริมคุณธรรมเป้าหมายจนเป็นแบบอย่าง | มีการประกาศยกย่องเชิดชูบุคลากรที่ทำความดีจนเป็นแบบอย่างได้ | ไม่มีการประกาศยกย่องเชิดชูบุคลากรที่ทำความดี |  |
| **การประเมินองค์กรคุณธรรม** | **เกณฑ์การให้คะแนน** | **รวม** |
| **๒** | **๑** | **0** |
| **ประเมินระดับที่ ๓ องค์กรคุณธรรมต้นแบบ (ข้อ ๑-๙)** **การประเมินกระบวนการ การดำเนินงานตามแผนและพฤติกรรมที่เปลี่ยนแปลง** |
| 1. องค์กรมีผลสำเร็จของการดำเนินกิจกรรมตามแผนส่งเสริมคุณธรรมที่กำหนดไว้เพิ่มมากขึ้น และพฤติกรรมของคนในองค์กรเกิดการเปลี่ยนแปลง
 | - มีผลสำเร็จของการดำเนินกิจกรรมตามแผนส่งเสริมคุณธรรมที่กำหนดไว้ ตั้งแต่ ๘๐.๐๐% ขึ้นไป และเป็นไปตามเป้าหมายของกิจกรรมที่กำหนดไว้- คนในองค์กรมีพฤติกรรมที่เปลี่ยนแปลงในทางที่ดีขึ้น ตามคุณธรรมเป้าหมายที่กำหนด  | มีผลสำเร็จของการดำเนินกิจกรรมตามแผนส่งเสริมคุณธรรมที่กำหนดไว้ ตั้งแต่ ๗๐.๐๐-๗๙.๙๙% และเป็นไปตามเป้าหมายของกิจกรรมที่กำหนดไว้ | การดำเนินกิจกรรมตามแผนส่งเสริมคุณธรรมที่กำหนดไว้ มีผลสำเร็จน้อยกว่า 70.00% |  |
| 1. องค์กรมีการจัดกิจกรรม ใน ๓ มิติ ได้แก่ การยึดมั่นในหลักธรรมทางศาสนา หลักปรัชญาของเศรษฐกิจพอเพียง และวิถีวัฒนธรรม ที่เพิ่มเติมจากแผนส่งเสริมคุณธรรมที่กำหนดไว้
 | มีการจัดกิจกรรม ครบทั้ง ๓ มิติ | มีการจัดกิจกรรม จำนวน ๒ มิติ | มีการจัดกิจกรรมน้อยกว่า ๒ มิติ |  |
| 1. องค์กรมีองค์ความรู้จากการดำเนินงานองค์กรคุณธรรม เพื่อเผยแพร่และสามารถเป็นแหล่งเรียนรู้ถ่ายทอดขยายผลไปสู่องค์กรอื่นๆ ได้
 | องค์กรมีองค์ความรู้จากการเป็นองค์กรคุณธรรมต้นแบบที่สามารถให้หน่วยงานอื่นๆ เข้ามาศึกษาดูงาน หรือไปเผยแพร่ผลงานให้กับหน่วยงานอื่นๆ ไม่น้อยกว่า ๕ ครั้งต่อปี | องค์กรมีองค์ความรู้จากการเป็นองค์กรคุณธรรมต้นแบบที่สามารถให้หน่วยงานอื่นๆ เข้ามาศึกษาดูงาน หรือไปเผยแพร่ผลงานให้กับหน่วยงานอื่นๆ ไม่น้อยกว่า 3 ครั้งต่อปี | องค์กรไม่ได้ให้หน่วยงานอื่นเข้ามาศึกษาดูงาน หรือไปเผยแพร่ผลงานให้กับหน่วยงานอื่นๆ |  |